শাহবাগে যাত্রীবাহী বাসে আগুন
রাজধানীর শাহবাগে যাত্রীবাহী বাসে আগুন দিয়েছে দুর্বৃত্তরা।
আজ বৃহস্পতিবার দুপুর ১টা ৩৫ মিনিটে বঙ্গবন্ধু শেখ মুজিবুর রহমান মেডিকেল বিশ্ববিদ্যালয়ের সামনে তরঙ্গ পরিবহনের বাসে আগুন দেওয়ার ঘটনা ঘটে।
খবর পেয়ে সিদ্দিকবাজার ফায়ার স্টেশনের ২টি ইউনিট ঘটনাস্থলে গিয়ে আগুন নেভানোর কাজ করে।
সিদ্দিকবাজার ফায়ার স্টেশনের সিনিয়র স্টেশন অফিসার দেওয়ান মো. রাজীব দ্য ডেইলি স্টারকে এসব তথ্য নিশ্চিত করেছেন।
বাসের চালকের বরাত দিয়ে তিনি বলেন, 'তরঙ্গ পরিবহনের বাসটিতে কাঁটাবন থেকে কয়েকজন যাত্রী ওঠে। শাহবাগে আজিজ সুপার মার্কেটের সামনে বাসে আগুন দিয়ে তারা নেমে পালিয়ে যায়।'
দুপুর ১টা ৫২ মিনিটের দিকে আগুন নির্বাপণ হয় বলে ফায়ার সার্ভিস জানিয়েছে।
এর আগে সকালে মতিঝিলে গাজীপুর পরিবহনের একটি বাসে আগুন দেয় দুর্বৃত্তরা।

রাজধানীর শাহবাগে যাত্রীবাহী বাসে আগুন দিয়েছে দুর্বৃত্তরা।